Lost in Translation

Lost in Translation é un filme dirixido por Sofia Coppola que se estreou no 2003. É o seu segundo filme dirixido despois de The Virgin Suicides (1999) e está protagonizado por Bill Murray e Scarlett Johansson.

 Sinopse 
Bob Harris, un actor norteamericano en decadencia, acepta unha oferta para facer un anuncio de whisky xaponés en Tokyo. Está atravesando unha aguda crise e pasa gran parte do tempo libre no bar do hotel. Precisamente alí, coñece a Charlotte, unha rapaza casada cun fotógrafo que foi a Tokyo a facer unha reportaxe; pero mentres el traballa, a súa muller abúrrese mortalmente. Ademais do abraiados que quedan coas imaxes e os sons da inmensa cidade, Bob e Charlotte comparten tamén o baleiro das súas vidas. Pouco a pouco fanse amigos e, a medida que exploran a cidade xuntos, comezan a preguntarse se a súa amizade podería transformarse en algo máis.

 Personaxes 
 Bill Murray como Bob Harris
 Scarlett Johansson como Charlotte
 Giovanni Ribisi como John
 Anna Faris como Kelly
 Fumihiro Hayashi como Charlie Brown
 Akiko Takeshita como Ms. Kawasaki
 François Du Bois como o Pianista
 Takashi Fujii como O presentador de televisión, Matthew Minami
 Hiromix como Ela mesma

 Galardóns e nomeamentos 
 2003: Oscar: Mellor guión orixinal. 4 nomeamentos.
 2003: Globos de Ouro: Mellor filme comedia ou musical, actor, guión. 5 nomeamentos.
 2003: 3 premios BAFTA: Mellor montaxe, actor, actriz. 8 nomeamentos.
 2003: Premio Cesar: Mellor filme estranxeiro.
 2003: Nomeado ó David de Donatello: Mellor filme estranxeiro.
 2003: Premio Especial National Board of Review: Sofia Coppola.
 2003: Círculo de críticos de Nova York: Mellor actor (Bill Murray), director (Sofia Coppola).
 2003: Asociación de Críticos d'Os Ánxeles: Mellor actor (Bill Murray).

 Notas 

 Véxase tamén 
 Ligazóns externas 
 Ficha na IMDb 
 Ficha en Filmaffinity 

Categoría:Filmes de 2003
Categoría:Filmes en lingua inglesa
Categoría:Filmes dos Estados Unidos de América
Categoría:Filmes do Xapón
Categoría:Filmes dirixidos por Sofia Coppola
Categoría:Filmes de American Zoetrope
Categoría:Gañadores do premio César
Categoría:Filmes de Focus Features
Categoría:Filmes rodados en Tokyo
Categoría:Filmes rodados no Xapón
Categoría:Filmes ambientados en Tokyo
Categoría:Filmes cuxo guionista gañou o Óscar ó mellor guión orixinal
Categoría:Globo de Ouro á mellor película - Comedia ou musical